Argentinada 86 mln yil oldingi “o'lim ajdarhosi” qoldig'i topildi

Argentinada avtobus kattaligidagi pterozavrning toshga aylangan qoldiqlari topildi. Bu haqda “Reuters” xabar berdi.
Olimlar 86 million yil avval dinozavrlar qatorida yashagan “O'lim ajdahosi” deb nomlangan pterozavrning yangi turini topgan. Uning qanoti uzunligi taxminan 9 metrga teng bo'lib, tadqiqotchilar ushbu uchuvchi arxozavr Yer yuzida qanotlarini ov qilish uchun ishlatgan birinchi mavjudotlardan biri bo'lganini ta'kidlagan.
Paleontologlar qoldiqni Argentina g'arbidagi Mendosa provintsiyasidagi And tog'larida topgan. Ular qoldiqlar saqlanib qolgan tog' jinslar 86 million yil oldingi bo'r davriga tegishli ekanini aniqlagan. Loyiha rahbari Leonardo Ortic bunaqa qoldiqlar ilgari topilmagani, shuning uchun turga “o'lim va ajdaho” degan ma'noni anglatuvchi qadimgi yunoncha so'zlarning birikmasidan kelib chiqqan holda Thanatosdrakon Amaru nomi berilganini aytgan.
Avvalroq Perudagi cho'lda 36 mln yil oldingi kit qoldiqlari topilgandi va olimlar qirilib ketgan yirtqich dengiz hayvonining ulkan skeletini aniqlagan.